Vsak ne more biti mojster za vse, zato se tudi coachi po večini specializirajo le za določena področja. Predno začnete iskati, je dobro razmisliti kaj potrebujete in kaj pričakujete, nato pa poiskati coacha, ki ima izkušnje in znanje z željenega področja.
Ko coacha izberete, se dogovorite za termin in se z njim srečajte. Predno se dokončno odločite za osebo, se prepričajte, da se ujameta. To ne pomeni, da se morata glede vsega strinjati ali imeti enake kompetence – to pomeni, da imate s človekom dobro energijo in komunikacijo ter menite, da boste z njim z veseljem sodelovali.